Okresná prokuratúra Spišská Nová Ves 
Elektrárenská 1, 052 01 Spišská Nová Ves 1 	

Sp. zn. : 1 Pv 453/11/8810	Spišská Nová Ves, 23.4.2012
EEČ : 2-68-145-2012

U Z N E S E N I E

Trestná vec:	obvinená XXXXX  
Prečin:	sprenevera podľa § 213 odsek 2 písmeno a Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Spišská Nová Ves
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
tom skutkovom základe, že ako hmotne zodpovedná pracovníčka Záložne XXXXX ul. Odborárov. n č. 43 v Spišskej Novej Vsi, v dobe od 28.12.2010 do 25.02.2011 v prevádzke Záložne XXXXX, ul. Odborárov č. 43 v Spišskej Novej Vsi, vyhotovila fiktívne záložné zmluvy č. 2010/07331 na meno XXXXX, č. 2010/07333 na meno XXXXX, č. 2010/07334 na meno XXXXX, č. 2010/07424 na meno XXXXX, č. 2011/00718 na meno XXXXX, č. 2011/00680 na meno XXXXX, č. 2011/00679 na meno XXXXX, č. 2010/07433 na meno XXXXX, č.2010/07422 na meno XXXXX, č. 2011/0038 na meno XXXXX, č. 2011/00626 na meno XXXXX, č. 2011/00671 na meno XXXXX, č. 2010/07338 na meno XXXXX, predmetom ktorých bolo prevzatie rôznych predmetov zo žltého kovu do zálohy od týchto klientov a vyplatenie peňažnej zábezpeky za tieto prevzaté predmety týmto klientom a to aj napriek tomu, že osoby uvedené na týchto záložných zmluvách predmety do záložne nepriniesli, záložné zmluvy nepodpísali a peňažnú zábezpeku neprevzali, čím si tak na základe týchto vyhotovených fiktívnych záložných zmlúv, peniaze  z týchto fiktívnych zmlúv ponechala pre vlastnú potrebu a pre poškodeného XXXXX, bytom ul. Čsl. Armády č. 38, XXXXX, tak spôsobila celkovú škodu vo výške 2.828,- €.

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
15 mesiacov
Podľa § 216 odsek 4 Trestného poriadku je určené obvinenej v skúšobnej dobe nasledujúce obmedzenie: 
	III. Podľa § 216 ods. 3 Tr. por. ukladám obvinenej XXXXX povinnosť uhradiť v priebehu skúšobnej doby poškodenému XXXXX, bytom ul. Čsl. Armády č. 38, XXXXX, zbytok náhrady škody v sume 2.213,64 €. 
Odôvodnenie:
Uznesením vyšetrovateľa OR PZ OKP v Spišskej Novej Vsi,  sp.zn. ORP-270/OEK-SN-2011 zo dňa 24.10.2011 bolo vznesené obvinenie XXXXX  pre prečin sprenevery podľa § 213 ods. 1, ods. 2,  písm. a)  Tr.zák. na tom skutkovom základe, aký je  uvedený vo výrokovej časti tohto uznesenia. 

Preskúmaním vyšetrovacieho spisu som zistil, že obvinená XXXXX vyhlásila, že spáchala skutok, pre ktorý je trestne stíhaná a nie sú dôvodné pochybnosti o tom, že jej vyhlásenie bolo vykonané slobodne, vážne a zrozumiteľne.  

Uvedený skutok je kvalifikovaný ako  prečin sprenevery podľa § 213 ods. 1, ods. 2,  písm. a)  Tr.zák., u ktorého horná hranica trestnej sadzby  neprevyšuje 5 rokov.

Konaním obvinenej  bola spôsobená škoda vo výške  2.828,-. Časť spôsobenej škody v sume 641,- € obvinená uhradila a na zbytok náhrady škody v sume 2.213,64 € uzavrela dohodu so zástupcom poškodenej strany v rámci mediácie na Okresnom súde v Spišskej Novej Vsi.
Obvinená  XXXXX s postupom podľa § 216 Tr.por. súhlasila. 
Obvinená XXXXX je z miesta bydliska hodnotená len všeobecne a  doposiaľ nebola súdne trestaná.  

Z vyššie uvedeného vyplýva, že boli splnené podmienky na podmienečné zastavenie trestného stíhania podľa § 216 ods. 1 písm. a), b), c)  Tr. por., podľa ktorého  v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so   súhlasom obvineného po 
vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak:

a) obvinený vyhlási, že spáchal skutok, za ktorý je  stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne, 

b) nahradil škodu, ak bola činom spôsobená, alebo s poškodeným o jej náhrade uzavrel dohodu alebo urobil iné potrebné opatrenia na jej náhradu a 

c) vzhľadom na osobu páchateľa s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce. 

	Podľa § 216 ods. 2) Tr.por. v rozhodnutí o podmienečnom zastavení trestného stíhania sa určí skúšobná doba na jeden rok až päť rokov. Skúšobná doba začína plynúť právoplatnosťou uznesenia o podmienečnom zastavení trestného stíhania.
Podľa § 217 ods. 1 Tr.por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne a to aj počas skúšobnej doby, že sa v trestnom stíhaní pokračuje.

Vzhľadom na uvedené je uznesenie o podmienečnom zastavení trestného stíhania obvinenej XXXXX  so skúšobnou dobou v trvaní 15 (pätnásť) mesiacov odôvodnené a v súlade so zákonom.

Poučenie:
POUČENIE:   Proti tomuto uzneseniu môže obvinená a poškodený  podať sťažnosť, 
                          ktorá má odkladný účinok. (§ 216 ods. 5 Tr.por.)
                          Sťažnosť možno podať na tunajšiu prokuratúru v lehote do 
                          troch  dní od doručenia uznesenia. (§ 187 ods. 1 Tr.por.)

JUDr. Jozef Barabás
prokurátor